Anne av England

For den nålevende prinsesse Anne, se Anne av Storbritannia (1950). For dronning Anne, se Anne av Storbritannia.

Anne av England (født 17. mars 1637 i St. James's Palace i London, død 8. desember 1640 i Richmond Palace i Richmond) var en engelsk prinsesse, datter av Karl I av England og Henrietta Maria av Frankrike. Hun var den ene av parets tre barn som døde som ung, bare tre år gammel døde hun av naturlige årsaker på Richmond Palace. Prinsessen ble stedt til hvile i Westminster Abbey.

 Liv og virke 
 Bakgrunn 
Anne ble født i 1637 ved St. James's Palace i London. Hun var det sjuende barnet og den tredje datteren til kong Karl I og hans dronning Henrietta Maria.Weir (1996), s. 253. Hennes søsken var i kronologisk orden: Charles James, hertug av Rothesay og Cornwall (født og døde 13. mai 1629); Maria, prinsesse av Oranien (1631–1660); den framtidige kong Karl II av England (1630–1685); den framtidige kong Jakob II av England (1633–1701); og Elizabeth av England (1635–1650).

Anne ble døpt i den engelske kirke ved  St. James's Palace av William Laud, den anglikanske erkebiskop ved Canterbury.Anonymous (ca. 1640): «The Effigies of Lady Anna», The British Museum. Laud døpte også hennes søsken. Anne levde kun til å se fødselen til to av sine søsken, den dødfødt Catherine (29. juni 1639) og Henry Stuart, hertug av Gloucester (1640–1660). Hun døde før sin søster prinsesse Henrietta av England (1644–1670), som giftet seg med den franske hertug Filip I av Orléans, og fikk fire barn med ham.

Anne var et sykelig barn, noe som er åpenbart fra forskjellige graveringer av henne, nå oppbevarte ved British Museum. Collection online: «The Effigies of the Lady Anna», British Museum Hun var skjør og noe deformert.

 Død 
Anne ble syk med tuberkulose,«Princess Elizabeth, 1635 - 1650 and Princess Anne, 1637 - 1640. Daughters of Charles I» , National Galleries of Scotland. en sykdom som senere rammet hennes mer kjente søster Elizabeth. Anne var kun tre år gammel da hun døde ved Richmond Palace. Hun ble gravlagt den 8. desember 1640 i Westminster Abbey, ved siden av sin bror Charles James.En del kilder har feilaktig datert hennes død til denne dagen, jf. Chester, Joseph Lemuel, red. (1876): The Marriage, Baptismal, and Burial Registers of the Collegiate Church or Abbey of St. Peter, Westminster, London: Harleian Society, s. 134.

 Referanser 

 Litteratur 
 Louda, Jiří; Maclagan, Michael ([1981] 1999): Lines of Succession: Heraldry of the Royal Families of Europe (2. utg.), London: Little, Brown, ISBN 978-0-316-84820-6
 Weir, Alison (1996): Britain's Royal Families: A Complete Genealogy (rev. utg.), London: Pimlico, ISBN 978-0-7126-7448-5

Kategori:Kongelige briter
Kategori:Personer fra London
Kategori:Fødsler i 1637
Kategori:Dødsfall i 1640